stanford-oval/wikipedia huggingface dataset:
יפו-תל אביב: דור שני

| --- | --- |

 מידע כללי
 אמן:  דוד שריר 
 תאריך יצירה:  1994 
 ממדים בס"מ
 רוחב:  1,800 ס״מ 
 גובה:  420 ס״מ 
 נתונים על היצירה
 מיקום:  מגדל שלום מאיר
 קואורדינטות:  32°03′51″N 34°46′11″E﻿ / ﻿32.06425°N 34.76972222°E﻿ / 32.06425; 34.76972222
  מפת מיקום  מפה דינמית   (למפת תל אביב מוגדלת) יפו-תל אביב: דור שני(למפת תל אביב רגילה) יפו-תל אביב: דור שני(למפת גוש דן רגילה) יפו-תל אביב: דור שני(למפת גוש דן מוגדלת) יפו-תל אביב: דור שני  he יפו-תל אביב: דור שניhe יפו-תל אביב: דור שנימפת  מרכז __ תל אביב (in English: Tel Aviv) [‌גוש דן וסביבותיו‌]ממזרח: __ בני ברק (in English: Bnei Brak), __ רמת גן (in English: Ramat Gan), __ גבעתיים (in English: Givatayim) ממערב: הים התיכון (in English: PAM) tabBackground:;tabBorder:#aaa;defaultTab:0;
 
יפו-תל אביב: דור שני  הוא קיר-פסיפס מעשה ידי האמן דוד שריר משנת 1994, המוצג בכניסה למגדל שלום בתל אביב – המקום בו עמדה הגימנסיה העברית "הרצליה" עד שעברה לרחוב ז'בוטינסקי בשנת 1958. ממוקם למול הקיר שעליו פסיפס מעשה ידי האמן נחום גוטמן: הפסיפס לזכר הגימנסיה הרצליה.
היצירה

גם פסיפס זה, כמו הפסיפס שיצר גוטמן, מתאר את התפתחות העיר מנקודת מבטו של האמן, אולם בניגוד לפסיפס של גוטמן המציג כרונולוגיה היסטורית בצבעים שונים, פסיפס זה מציג זמן אחיד - את תל אביב הנבנית לאורך ההיסטוריה כמקשה רציפה אחת, כאשר היצירה מורכבת ממקטעים רבים המתארים את הווי החיים בעיר: החל מהווי החיים בעיר יפו (על הכנסיות והמסגדים שבה), המשך בבתים הקטנים של שכונת אחוזת בית (בתים חד-קומתיים), וכן בתי הסגנון האקלקטי של שכונת נחלת בנימין, בתי העיר הלבנה משנות ה-30 ושנות ה-40, ואירועים שונים בתל אביב כגון תהלוכת העדלאידע של העיר.
שריר תיאר ביצירה את בני משפחתו (אביו של האמן הוא המודד המופיע ביצירה, ויתר בני המשפחה מופיעים בעיגול), וכן אישים ידועים כגון האמנים נחום גוטמן וראובן רובין.
ביצירה מתוארים חי וצומח המאפיינים את העיר בראשיתה: שיירות גמלים, שיחי צבר, עצי דקל, דגים רבים בים (ובהם דג ענקי המזכיר את סיפור יונה הנביא).
רקע הפסיפס הלבן מסמל את החולות שעליהם הוקמה העיר תל אביב. מוטיב נוסף החוזר לכל אורך הפסיפס הוא מוטיב הפיגומים, המסמל את בנייתה הבלתי נפסקת של העיר.
בדומה ליצירתו של גוטמן, גם במרכז יצירה זו מתואר מבנה הגימנסיה העברית "הרצליה".
גולשים בחוף תל אביב
משפחתו של האמן מתוארת בעיגול שבמרכז היצירה
הצייר נחום גוטמן ומבנה הגימנסיה הרצליה במרכז היצירה
הבתים הראשונים מחוץ לחומות יפו
ראו גם

הפסיפס לזכר הגימנסיה הרצליה
יום זה מכובד

"יוֹם זֶה מְכֻבָּד" הוא פיוט אשר נהוג לשורר בקהילות ספרד ואשכנז בכל שבת בסעודת הבוקר. הפיוט נקרא כך על שם פזמונו: "יוֹם זֶה מְכֻבָּד מִכָּל יָמִים כִּי בוֹ שָׁבַת צוּר עוֹלָמִים".
מחבר

מחבר הפיוט חתם את שמו באקרוסטיכון של הפיוט, "ישראל" (יום ששת ראשון אכול לא). אך לא ידוע מיהו. יש שטענו שהמחבר הוא הרב ישראל הגר, שעל פי ההערכה חי במאה ה-11, והסתמכו על האקרוסטיכון שבבית האחרון (השמים וגם ראו).
תוכן

בפיוט מושרים פסוקי מקרא מגוונים הקשורים לשבת והפיוט מזכיר את צידה החושי של השבת, גם מצד חובותיה ומצוותיה של השבת וצד מענגיה של השבת המבוטחת לשומריה. משורר הפיוט מזכיר את הנאמר בתורה לגבי קישור הארץ אל יום השבת - כמו שהארץ נותנת מהטוב שלה כך מעניקה השבת מטובה לאדם השומר אותה.
מקורן של הברכות בפיוט הוא מושא הבית האחרון, בו אף נמצא אחד מהערכים העומדים מאחורי מצוותיה של יום השבת - עדותו של העולם שנברא על ידי הקדוש ברוך הוא.
בקהילות יהדות אשכנז נהוג לשיר את הפיוט בסעודה השנייה  של יום שבת.
לחנים וביצועים

פרק זה לוקה בחסר. אנא תרמו לוויקיפדיה ו.
אברהם פריד בלחן של חסידות בובוב באלבומו הווקאלי my zeydes zmiros.
מנדי וייס בלחן של פינקי ובר באלבומו אלע אלע.
הערות שוליים

↑  יש שכתבו ש'הגר' אינו שמו רק הכוונה שהיה גר צדק באתר ספריא.
↑  בן מנחם, נפתלי, 1911-1974, זמירות של שבת, באתר היברובוקס, יש שהוסיפו על פי אחד מכתבי יד שמהחבר הוא ישראל הגר אשכנזי.בפורום אוצר החכמה.
יום חבר העמים הבריטי

דגלי מדינות חבר העמים מעטרים את מנזר ווסטמינסטר לרגל יום חבר העמים הבריטי בשנת 2009.
יום חבר העמים (באנגלית: Commonwealth Day) הוא יום חג הנחוג מדי שנה ברחבי חבר העמים הבריטי, אף שאין מדובר ביום חופש רשמי במרבית מדינות חבר העמים, ואין אירועים רבים המציינים אותו. יום חבר העמים נחוג ביום שני השני של חודש מרץ.
היסטוריה

מקורו של "יום חבר העמים הבריטי" ב"יום האימפריה" (Empire Day) - מיסודה של קלמנטינה טרנהולם, אשר נחוג בבית ספר קנדיים בפרובינציית אונטריו החל משנת 1898. יום זה נחוג ביום הלימודים שקדם ל-24 במאי – יום הולדתה של המלכה ויקטוריה.
במהלך השנים גדלה פופולריות החג והוא הגיע לאנגליה בשנת 1904 ביוזמת רג'ינלד ברבאזון, הלורד ה-12 של מית'.
לאחר מותה של המלכה ויקטוריה בשנת 1901 הפך יום הולדתה לאירוע שנתי לזכרה. היום נחוג באמצעות זיקוקים או מדורות. בשנת 1958 שונה שמו של "יום האימפריה" ל"יום חבר העמים".
שינוי מועד יום חבר העמים

בשנת 1973 האגודה המלכותית של חבר העמים הבריטי שלחה מכתב לראש ממשלת קנדה באותה עת, פייר טרודו, והציעה כי יום חבר העמים יחול בכל רחבי חבר העמים באותו יום. במכתב, ביקשה האגודה כי הנושא יידון במפגש ראשי מדינות חבר העמים שנערך באוטווה באותה שנה. הנושא נדון לבסוף רק בשנת 1975 והוסכם כי מזכירות חבר העמים הבריטי תבחר מועד. בפגישה שנערכה בקנברה בשנת 1979 נבחר יום שני, השני בחודש מרץ.
טקסים ואירועים

אין ברחבי חבר העמים הבריטי טקסים אחידים המציינים את היום.
בממלכה המאוחדת מצוין היום בטקס דתי שנערך במנזר וסטמינסטר בנוכחות המלכה אליזבת השנייה ראש חבר העמים הבריטי, המזכיר הכללי של חבר העמים הבריטי, והנציב העליון של חבר העמים הבריטי. לאחר הטקס נושאת המלכה נאום המשודר ברחבי חבר העמים הבריטי. בשנה בה נערכים משחקי חבר העמים הבריטי (אחת לארבע שנים), מתחילה המלכה את מרוץ השליחים המלכותי בחזית ארמון בקינגהאם - מרוץ שיסתיים בטקסי הפתיחה של המשחקים.
בקנדה נוהגים להניף ביום זה על בנייני הממשל הפדרלי ברחבי המדינה את היוניון ג'ק לצד דגל קנדה.
בסקוטלנד מונף ביום זה על בניין הפרלמנט הסקוטי דגל חבר העמים הבריטי.
בשנת 2006 נשאה אליזבת השנייה את הנאום שלה מקתדרלת אנדרו הקדוש, בסידני שבדרום ויילס החדשה באוסטרליה, ומשחקי חבר העמים נערכו באותה שנה במלבורן.
בבליז ובגיברלטר יום חבר העמים הוא חג לאומי רשמי ויום חופש במקומות העבודה.
הערות שוליים

↑  אתר ממשלת קנדה
יער נורווגי (ספר)

| --- | --- |

 מידע כללי
 מאת:  הרוקי מורקמי
 שפת המקור:  יפנית
 סוגה:  רומן 
 נושא:  התבגרות 
 הוצאה
 הוצאה:  כתר ספרים
 תאריך הוצאה:  1987
 מספר עמודים:  304
 הוצאה בעברית
 תאריך:  2000
 תרגום:  דורון ב. כהן
 סדרה
 ספר קודם:  ארץ פלאות קשוחה וסוף העולם 
 הספר הבא:  לרקוד לרקוד לרקוד 
 קישורים חיצוניים
 הספרייה הלאומית:  003853523, 001940098
 
יער נורווגי (ביפנית: ノルウェイの森, באנגלית: Norwegian Wood) הוא רומן מאת הסופר היפני הרוקי מורקמי שיצא לאור ביפן ב-1987. הספר הצליח מאוד ביפן והפך לספר פולחן בקרב הנוער. "יער נורווגי" הוא אחד הספרים היפנים המתורגמים והמצליחים ביותר בעולם המערבי.
על הספר

הרומן הוא רומן חניכה העוסק באהבה ובעיצוב הזיכרון ובאובדן. האובדן הוא הן במובן הישיר של מוות והן במובן של אובדן התקוות, החלומות, הנעורים והאהבה, של גיבור הרומן. הגיבור הוא טורו ווטנבה, אשר נזכר בשנותיו הראשונות באוניברסיטה בטוקיו. הציר המרכזי ברומן הוא שתי מערכות היחסים שמפתח ווטנבה עם שתי צעירות השונות מאוד באופיין: נאוקו, שהיא יפה, עדינה ושבירה מבחינה רגשית, ומידורי, שהיא תאבת חיים הלומדת איתו באוניברסיטה.
הרומן מתרחש בטוקיו על פני שלוש שנים (1970-1968), תקופה שבה תלמידים יפנים הפגינו נגד הממשל, כמו במדינות אחרות בעולם. מורקמי, דרך עיניו של ווטנבה, מציג את תנועת המחאה כחלשה וצבועה. למעשה, הרקע ההיסטורי של האירועים הופך לחסר חשיבות כמעט והיחסים הבין-אישיים של הגיבור, כמו גם התלבטויותיו, הם אלו שעומדים במרכז. את שנת 1969 מתאר הגיבור:
העולם שסביבי עמד על סף תמורה גדולה. רבים מתו: ג'ון קולטריין, וגם פלוני ואלמוני. אנשים ביקשו שינוי, ונראה היה שהשינוי הוא כבר מעבר לפינה. אבל לאמיתו של דבר כל ההתרחשות הזאת הייתה לא יותר מתמונת רקע חסרת תוכן וחסרת משמעות. אני כמעט שלא הרמתי את הראש, גורר את עצמי מיום ליום, יום אחרי יום.
מורקמי נחשב כסופר המרבה לשלב בספריו רכיבים פנטסטיים ועל-טבעיים. "יער נורווגי" הוא ייחודי בכתיבתו של מורקמי בכך שהוא ריאליסטי וכמעט ולא מופיעים בו רכיבים פנטסטיים. מורקמי טען כי הפנטסטי כשלעצמו אינו מעניין אותו, וכי הוא מתעניין בבלבול בין מציאות ובין דמיון ובכך "שהחיים אינם כמו שהיו צריכים להיות". בנושאים אלו עוסק "יער נורווגי" וכך הוא מתקשר למוטיבים העיקריים בספריו של מורקמי.
השפעתה של התרבות המערבית ניכרת בספר. שני התחומים המרכזיים של תרבות זו הזוכים להתייחסות הם הספרות ומוזיקת הפופ והג'אז. ספרו של סקוט פיצג'רלד, "גטסבי הגדול" מאוזכר פעמים רבות בספר ויש בין שני הספרים נקודות השקה, כגון: הגיבור המספר בגוף ראשון, העלאת זיכרונות ושחזור שיחות ותובנה רטרוספקטיבית. ספר נוסף שהוזכר רבות כמשיק ל"יער נורווגי" הוא "התפסן בשדה השיפון" מאת ג'. ד. סלינג'ר. רומן חניכה מפורסם זה מוזכר רק פעמים בודדות בספר, אך ווטנבה, הגיבור היפני, מזכיר מאוד את הגיבור האמריקאי בכך שהם בני גיל דומה ובכך ששניהם פועלים ומופעלים בעלילה ואינם צופים מהצד בדומה לגיבור ב"גטסבי הגדול".
גם למוזיקה תפקיד משמעותי בספר, ככזאת המשפיעה על הלך רוחם של הגיבורים ומעוררת ומציפה בהם זיכרונות ורגשות מהעבר. שמותיהם ושיריהם של רבים מהמוזיקאים הבולטים בפופ, בג'אז ובמוזיקה הקלאסית הקלה שפעלו בשנות השישים מופיעים במהלך הספר ובמיוחד בולטים שיריהם של הביטלס. אחת הפעולות המוזכרות שוב ושוב ובפירוט היא נגינתה של רייקו את שירי הביטלס בעת ביקוריו של ווטנבה במוסד המרפא, שירים האהובים על ווטנבה, נאוקו ורייקו ומאחדים ברגש משותף את שלושת הגיבורים. מורקמי כתב ב"אחרית דבר" שהוסיף לספר כי השלים את כתיבת ספרו תוך שהאזין קרוב ל-120 פעם לאלבומם של החיפושיות, "Sgt. Pepper's Lonely Hearts Club Band".
שם הספר

הספר נקרא על שם שירם של הביטלס "Norwegian Wood (This Bird Has Flown)‎"‏, מתוך האלבום Rubber Soul. השיר, המוזכר ברומן מספר פעמים, נכתב על ידי ג'ון לנון ופול מקרטני.
אחת הגיבורות, נאוקו, אומרת על השיר "יער נורווגי": "זה השיר שאני הכי אוהבת", אולם, מיד ממשיכה ואומרת:
לפעמים כשאני מקשיבה לשיר הזה אני נהיית נורא עצובה. אני לא יודעת למה, אבל אני מרגישה כאילו הלכתי לאיבוד בעומק היער, ... אני בודדה וקר לי, חושך מסביב ואף אחד לא בא להציל אותי. לכן היא לא מנגנת את השיר אלא אם כן אני מבקשת אותו.
הדמויות המרכזיות בספר

ווטנבה - הדמות הראשית והמספר. סטודנט באוניברסיטה בטוקיו, המתמחה בדרמה ללא סיבה או הסבר הגיוני לבחירת תחום זה. הוא מתעניין בספרות מערבית, ובעיקר בספרות אמריקאית. ווטנבה אינו מוצא עניין בעניינים המושכים את מירב בני גילו ועל כן אינו מוקף בחברים רבים, אך הוא כן מאוד ביחסיו הבינאישיים, תכונה המחבבת אותו על ידידיו הבודדים ומושכת במיוחד את הנשים הבאות איתו במגע.
נאוקו - בחורה יפהפייה, אבל שבירה מבחינה רגשית. הייתה חברתו של קיזוקי שהיה ידידו של ווטנבה בזמן התיכון. לאחר התאבדותו של קיזוקי היא מתקרבת לווטנבה והם מתאהבים אחד בשני. ברוב הספר נמצאת נאוקו במוסד מרפא המרוחק מטוקיו והקשר עם ווטנבה הוא בעיקר במכתבים ובביקורים נדירים של ווטנבה במוסד המרפא.
מידורי - צעירה בת כיתתו של ווטנבה באוניברסיטה. היא ואחותה עוזרות לאביהן לנהל חנות ספרים קטנה. למידורי יש חבר אך היא חשה שהוא מגביל את התנסויותיה וחוויותיה בחיים. היא מפתחת רגשות כלפי ווטנבה ורגשות אלו הם הדדיים ומציבים את ווטנבה בפני התלבטות קשה בקשר עם יחסיו הבלתי ממומשים עם נאוקו.
רייקו - בת 40 לערך. חברתה הקרובה של נאוקו בזמן ששתיהן נמצאות במוסד מרפא, לשם הגיעה כתוצאה מבעיות רגשיות ארוכות שנים, שהרסו את הקריירה המוזיקלית שלה ואת נישואיה. קושרת יחסי קרבה גם עם ווטנבה ומנסה לייעץ לווטנבה איך עליו לנהוג עם נאוקו.
עיבוד לסרט

בשנת 2010 עובד הספר לסרט בשם "יער נורווגי", בבימויו של טראן אן הונג, שגם כתב את התסריט.
הערות שוליים

↑  דורון כהן, "ביטלס, גטסבי וכל השאר, על המחבר וספרו", הערות מאת המתרגם בספר "יער נורווגי", עמ' 299. כהן מעיר כי למעשה זהו "רומן התפתחות" שכן "חניכתו של הגיבור אינה נשלמת בסוף הרומן"
1 2 3 4 5  דורון כהן, "ביטלס, גטסבי וכל השאר, על המחבר וספרו", הערות מאת המתרגם בספר "יער נורווגי"
↑  ג'ון קולטריין מוזיקאי ג'אז רב השפעה. נפטר ב-1967
↑  המילה Wood באנגלית יכולה להתפרש בתור עץ (חומר גלם) או בתור 'יער'. כוונת הביטלס הייתה, ככל הנראה, ל'עץ', כיוון שבשיר מוזכר שחדרה של הנערה עשוי מ'עץ נורווגי'. למרות זאת התרגום המקובל ליפנית של שם השיר הוא 'יער נורווגי' ולא 'עץ נורווגי'. ראו גם את מילות השיר עץ נורווגי.
| --- | --- |
בקרת זהויות :  NDL: 01174752
יחסי הממלכה המאוחדת – ערב הסעודית

| יחסי הממלכה המאוחדת – ערב הסעודית |
| --- | --- |
הממלכה המאוחדת: ערב הסעודית


הממלכה המאוחדת: ערב הסעודית
שטח (בקילומטר רבוע)
243,610: 2,149,690
אוכלוסייה
69,242,094: 34,113,889
תמ"ג (במיליוני דולרים)
3,340,032: 1,067,583
תמ"ג לנפש (בדולרים)
48,237: 31,295
משטר
מונרכיה חוקתית: מונרכיה אבסולוטית

יחסי הממלכה המאוחדת–ערב הסעודית הם יחסי החוץ בין הממלכה המאוחדת לערב הסעודית, אשר החלו במהלך מלחמת העולם הראשונה ומתקיימים עד היום.
היסטוריה

היחסים בין המדינות החלו בתקופת מלחמת העולם הראשונה, כאשר חתם המלך אבן סעוד על הסכם דארן בשנת 1915 עם ממשלת בריטניה. ב-20 במאי 1927 הגיעו ממשלת בריטניה וממלכת נג'ד להסכם אחר, אמנת ג'דה. בריטניה הייתה אחת המדינות הראשונות שהכירו בערב הסעודית בשנת 1926, והקימה משלחת דיפלומטית במדינה. סעודיה פתחה גם היא את שגרירותה בלונדון בשנת 1930, והפכה אותה לגוף הרשמי השני של יחסי החוץ של ערב הסעודית אשר יוצגו על ידי חאפז והבה.
בינואר 1963 הסכימה סעודיה להפנות את פרשת בוראיימי לאו"ם והחזירה את היחסים הדיפלומטיים עם בריטניה. ריאד ולונדון נאלצו לקבל פתרונות פשרה עקב המהפכה התימנית בשנת 1962 וצמיחת תנועת השחרור הלאומית בכל חצי האי ערב. בדצמבר 1965 סיכמו ארצות הברית ובריטניה הסכם עם סעודיה, במסגרתו התחייבה בריטניה לייצא מטוסים, מכ"מים וציוד צבאי אחר לממלכה בשווי כולל של 280 מיליון דולר, ואילו ארצות הברית התחייבה לייצא טילי אוויר-אוויר בשווי של 70 מיליון דולר.
המלך פייסל ביקר בבריטניה במאי 1967, כראיה לשיפור משמעותי ביחסים בין המדינות.
יחסים כלכליים

קיימים יותר ממאתיים מיזמים משותפים בין חברות סעודיות ובריטיות, לפי שווי מוערך של 17.5 מיליארד דולר, וכ-30,000 אזרחים בריטים גרים ועובדים בסעודיה. סעודיה היא גם השותפה העיקרית לסחר הבריטי במזרח התיכון.
נציגויות דיפלומטיות

בריטניה מחזיקה בסעודיה שגרירות בריאד, קונסוליה בג'דה ומשרד סחר בדמאם, ואילו סעודיה מחזיקה בבריטניה שגרירות בלונדון בלבד.
יובב (דמות מקראית)

ערך זה עוסק באחד מבני יקטן במקרא. אם התכוונתם לאחד ממלכי אדום הקדומים במקרא, ראו .
יוֹבָב הוא דמות מקראית. הוא בנו של יקטן ואחיהם של 12 אחיו: אַלְמוֹדָד, חֲצַרְמָוֶת, שָׁלֶף, יֶרַח, הֲדוֹרָם, אוּזָל, דִּקְלָה, עוֹבָל, שְׁבָא, אוֹפִר (אופיר), חֲוִילָה ואֲבִימָאֵל.
”וּלְעֵבֶר יֻלַּד שְׁנֵי בָנִים: שֵׁם הָאֶחָד פֶּלֶג - כִּי בְיָמָיו נִפְלְגָה הָאָרֶץ וְשֵׁם אָחִיו: יָקְטָן. וְיָקְטָן יָלַד אֶת אַלְמוֹדָד וְאֶת שָׁלֶף וְאֶת חֲצַרְמָוֶת וְאֶת יָרַח. וְאֶת הֲדוֹרָם וְאֶת אוּזָל וְאֶת דִּקְלָה. וְאֶת עוֹבָל וְאֶת אֲבִימָאֵל וְאֶת שְׁבָא. וְאֶת אוֹפִר וְאֶת חֲוִילָה וְאֶת יוֹבָב. כָּל אֵלֶּה בְּנֵי יָקְטָן.” (בראשית י', כה-כט)
יובב, ככל הנראה התגורר כמו שאר אחיו בערב ובעיקר באזור תימן.
אין הרבה הצעות לפירוש שמו של יובב. יש חוקרים מסוימים שאומרים שפירוש השם הוא התכונן לקרב, וחוקרים אחרים סוברים שפירוש השם הוא הריע.
הערות שוליים

↑  ספר בראשית, פרק י', פסוקים כ"ה–כ"ט
1 2  ראו אנציקלופדיה מקראית כרך ג
ערך זה הוא קצרמרבנושא תנ"ך. אתם מוזמנים לתרום לוויקיפדיה ו.
יחסי ארגנטינה–קטר

| יחסי ארגנטינה–קטר |
| --- | --- |
ארגנטינה: קטר (מדינה)


ארגנטינה: קטר
שטח (בקילומטר רבוע)
2,780,400: 11,586
אוכלוסייה
45,735,233: 3,065,289
תמ"ג (במיליוני דולרים)
640,591: 235,770
תמ"ג לנפש (בדולרים)
14,007: 76,916
משטר
רפובליקה פדרלית: מונרכיה אבסולוטית

יחסי ארגנטינה–קטר הם היחסים הדיפלומטיים הרשמיים שבין הרפובליקה הארגנטינאית למדינת קטר.
יחסים כלכליים

לארגנטינה וקטר היסטוריה רבת שנים של יחסים כלכליים פוריים וענפים. ארגנטינה מחפשת תמיכה קטרית כדי להקים מסוף גז טבעי חדש. הסחר בין קטר לארגנטינה גדל ב-150% בין 2012 ל-2013 מ-1.46 מיליארד ריאל קטרי (400 מיליון דולר אמריקאי), הסחר גדל ל-3.64 מיליארד ריאל קטרי (מיליארד דולר אמריקאי). ייצוא בולט מארגנטינה לקטר הוא מוצרי מזון ומשקאות. הייצוא הבולט ביותר של קטר לארגנטינה הוא הגז הטבעי והנפט.
יחסים פוליטיים

לקטר ולארגנטינה אינטרסים משותפים.
ארגנטינה הכירה במדינת פלסטין בחסות קטר ומקבלת לשטחה פליטים סורים ופלסטינים אשר הגיעו לארגנטינה מסיבות הומניטריות שונות. נשיא ארגנטינה מאוריסיו מאקרי ואמיר קטר תמים בן חמד אאל ת'אני מיודדים. נשיא ארגנטינה ציין במהלך פגישתו עם תמים בן חמד אאל ת'אני בשנת 2013 על תמיכתו בפתרון שתי מדינות לשני עמים.
אמיר קטר הצהיר כי הוא מעוניין לפתח את היחסים עם ארגנטינה ליותר ממה שהם עכשיו. נשיא ארגנטינה נעתר לבקשה והם החלו לחשוב על דרכים שבהן ניתן לפתח את היחסים הדיפלומטיים שבין השתיים.
יחסי בולגריה–מקסיקו

| יחסי בולגריה–מקסיקו |
| --- | --- |
בולגריה: מקסיקו


בולגריה: מקסיקו
שטח (בקילומטר רבוע)
110,879: 1,964,375
אוכלוסייה
6,746,791: 131,133,866
תמ"ג (במיליוני דולרים)
101,584: 1,788,887
תמ"ג לנפש (בדולרים)
15,057: 13,642
משטר
רפובליקה: רפובליקה פדרלית

יחסי בולגריה–מקסיקו הם היחסים הדיפלומטיים בין בולגריה למקסיקו. שתי המדינות הן חברות הדדיות באו"ם ובארגון הסחר העולמי.
היסטוריה

בשנת 1936 חתמו גם בולגריה וגם מקסיקו על חוזה ידידות. יחסים דיפלומטיים בין שתי המדינות כוננו בעבר ב-6 בינואר 1938. בשנת 1941, במהלך מלחמת העולם השנייה, השעו שתי המדינות את היחסים הדיפלומטיים כאשר בולגריה הצטרפה להסכם המשולש (ברית צבאית בין מדינות הציר ובולגריה, בין השאר). במאי 1942 הכריזה מקסיקו מלחמה על מדינות הציר. היחסים הדיפלומטיים בין שתי המדינות חודשו ב-11 ביולי 1974. בשנת 1976 שתי המדינות פתחו שגרירויות קבועות בבירות זו של זו.
ביוני 1978 ערך נשיא מקסיקו חוסה לופס פורטייו ביקור רשמי בבולגריה. בשנת 1979 נשיא בולגריה טודור ז'יבקוב ערך ביקור הדדי במקסיקו. בשנת 1989 מקסיקו סגרה את שגרירותה בסופיה בגלל מעצורים כספיים. מאז נערכו היחסים בין שתי המדינות בעיקר בפסגות האו"ם. בנובמבר 2008 ערך נשיא בולגריה גאורגי פרבאנוב ביקור רשמי במקסיקו ונפגש עם נשיא מקסיקו פליפה קלדרון. בשנת 2018 חגגו שתי המדינות 80 שנה מאז כיננו יחסים דיפלומטיים.
ביקורים רמי דרג

ביקורים רמי דרג מבולגריה במקסיקו
הנשיא טודור ז'יבקוב (1979)
הנשיא גאורגי פרבאנוב (2008)
ביקורים רמי דרג ממקסיקו לבולגריה
הנשיא חוסה לופס פורטייו (1978)
הסכמים דו צדדיים

שתי המדינות חתמו על כמה הסכמים דו-צדדיים כמו הסכם לשיתוף פעולה תיירותי (1980); הסכם של אמנה ליחסים קונסולריים (1986); הסכם לשיתוף פעולה מדעי וטכני (1994) והסכם לשיתוף פעולה תרבותי וחינוכי (1995). שתי המדינות גם הסכימו לקבוע פגישות ייעוץ מדיניות דו-צדדיות תקופתיות שלשמן נפגשו בשנת 2002, 2006, 2007 ו-2012.
הגירה

אף על פי שמקסיקו לא הייתה יעד חשוב עבור מהגרים בולגרים; כמה מאות מהגרים מבולגריה היגרו למקסיקו במטרה לנסוע לארצות הברית באמצע שנות ה-60 לאחר שארצות הברית העבירה את חוק ההגירה והאזרחות משנת 1965 שביטל את מערכת המכסות על בסיס מקורות לאומיים. לאחרונה, בולגרים רבים, בעיקר נשים, מהגרים מבתיהם בעיקר עם ההבטחה לנסוע לארצות הברית, עם זאת, הם נשלחו למקסיקו שם הם נועדו להיות זונות ו / או עבדי מין.
יחסי סחר

בשנת 1997 חתמה מקסיקו על הסכם סחר חופשי עם האיחוד האירופי (הכולל את בולגריה). בשנת 2018 הסתכם המסחר בין בולגריה למקסיקו ב-131 מיליון דולר. הייצוא העיקרי של בולגריה למקסיקו כולל: משקעים מינרליים וכימיים, זרעי פרי, סרט לא חשוף וטקסטיל. הייצוא העיקרי של מקסיקו לבולגריה כולל: מחשבים, טלפונים ניידים ואלקטרוניקה אחרת. החברה הרב-לאומית המקסיקנית אמריקה מוביל פועלת בבולגריה.
נציגויות דיפלומטיות

בולגריה מחזיקה במקסיקו שגרירות במקסיקו סיטי.
מקסיקו מוסמכת לבולגריה משגרירותה בבודפשט, הונגריה ומחזיקה קונסוליית כבוד בסופיה.
יער נאליבוקי

| --- | --- |

 מידע כללי
 תאריך הקמה:  המאה ה־10 
 נתונים ומידות
 שטח:  190,000±50,000 הקטאר
 גובה ממוצע:  151 מ' 
 מיקום
 מדינה:  בלארוס בלארוס
 מיקום:  גרודנו 
 קואורדינטות:  53°53′04″N 26°26′33″E﻿ / ﻿53.88444444°N 26.4425°E﻿ / 53.88444444; 26.4425
  (למפת בלארוס מוגדלת) מינסק פינסק ברסט הומל גרודנו מוהילב ויטבסק אוקראינה פולין ליטא לטביה רוסיהיער נאליבוקי(למפת בלארוס רגילה) מינסק פינסק ברסט הומל גרודנו מוהילב ויטבסק אוקראינה פולין ליטא לטביה רוסיהיער נאליבוקי
 
יער נאליבוקי בתחילת האביב
יער נאליבוקי (בבלארוסית: Налібоцкая пушча: יער בר, יער קדמון) הוא יער גדול בצפון־מערב בלארוס (מערב מחוז מינסק ומזרח מחוז הורדנה), על הגדה הימנית של נהר ניימן, על הרכס הבלארוסי (אנ'). היער נקרא על שם העיירה נאליבקי (או נאליבוקי) השוכנת באמצעו, אם כי התואר "בירתו הבלתי רשמית של היער" שייך לעיר איוויינייץ  (איבניץ).
יער נאליבוקי מפורסם בחיי הטבע שבו ובהיסטוריה העשירה שלו, שהיא לעיתים טרגית. יער נאליבוקי וסביבתו הוא אחד האזורים הבודדים בבלארוס שהשתמרו בו תכונות שהתקיימו ביערות הסביבה לפני השלטון הסובייטי. קמפיין ארוך טווח מבקש לגבש זהות אזורית זו, המשלימה את התרבות ה"בלארוסית".
גאוגרפיה

ברוב השטח יערות אורן וביצות, וחלקים מיער נאליבוקי הם הרריים. ביער בעלי חיים רבים, בהם חזירי בר, איילים, בונים, דובים, ביזונים, שכווי שחור, חרטומניים ועוד.
היסטוריה

מהמאה העשירית עד המאה ה-11 היה היער הגדול על הגדה הימנית של נהר ניימן העליון מאוכלס בדלילות, אך עדיין היה נכס אסטרטגי חשוב עבור השבטים בליטא הפגאנית. הערים הרותניות החשובות מינסק וזסלאוויה נוסדו בשולי היער כמבצרים כדי להגן על הגבול הרותני נגד פשיטות ליטאיות. באמצע המאה ה-13 הגן היער על הדוכסות הגדולה של ליטא בדרום מפני התקפות אורדת הזהב והאומה הווסלית שלה, נסיכות האליץ'-וולין. כתוצאה מקרבות אלה קמה ליטא, והוקם גבול בינה לבין רותניה שנשארה תחת שלטון טטרי. וליטא שהוקמה כתוצאה מהתנגשות זו, הותיר עקבות באגדות המקומיות על הקרבות עם הטטארים במאהילנה ובקידנאבה ויצר חלוקה בין הדוכסות הגדולה של ליטא ורוסיה. כתוצאה מאיחוד קרבו (אנ') (1385) והתנצרות ליטא בשנת 1387, הפכו עובדי האלילים המקומיים לקתולים, והאזור נשאר קתולי ברובו עד היום. התנגשות הזהויות הרוסית-אורתודוקסית והפולנית-ליטאית-קתולית ביער נאליבוקי נמשכה תקופה ארוכה, והודגמה בדמויות בולטות כמו פליקס דזרז'ינסקי וגיבורים של התנגדות קתולית למשטר הנאצי ולמשטר הסובייטי.
במחצית השנייה של המאה ה-16 רוב יער נאליבוקי השתייך למשפחת רדזיוויל, ושימש שטח ציד ומקור לעץ ועופרת ברזל, יציקה תעשייתית שיועדה בעיקר לייצוא. במאה ה-18 הקימה חנה רדזיוויל (לבית סנגושקו) מפעל זכוכית בעיר נאליבוקי ומפעל חרסינה בסוורז'אן (Sverzhan), וכן קיימה סדנאות קרמיקה ברקאו.
קהילות דוברות ליטאית התקיימו ביער עד תחילת המאה ה-19, אך באמצע המאה הפך האזור לבלארוסי ברובו.
במחצית השנייה של המאה ה-19 הפך אזור זה, עם שטחי ליטא הסמוכים, לערש המסורת הספרותית החדשה של בלארוס. חלוץ המסורת הזו, וינצנט דונין-מרצ'ינקייביץ (אנ') היה בעל כפר קטן ביער נאליבוקי, שם התגוררה לצמיתות כבר בתחילת שנות השישים של המאה ה-19, וכאן נכתבו רוב יצירותיו הספרותיות. הדור הישן של תושבי אזור נאליבוקי עדיין מדבר בלארוסית ספרותית, אם כי רבים מהם רואים את עצמם פולנים. לאחר מלחמת העולם השנייה, היה רק כומר קתולי אחד שדיבר בלארוסית באזור, שישב בווישנבה.
היסטוריה > מלחמת העולם השנייה

במלחמת העולם השנייה פעלו ביער נאליבוקי 10,000 עד 25,000 איש שברחו מהטרור הנאצי והקימו כוחות פרטיזנים - סובייטים, יהודים ופולנים, כמו גם עבריינים. יהודים רבים לחמו בנאציזם ביער נאליבוקי, בהם הפרטיזנים היהודים הסובייטיים טוביה בלסקי ושלום זורין וכן הנזיר הכרמליטי אוסוולד רופאייזן.
ב-8 במאי 1943 התרחש טבח נאליבוקי, וכ-128 אזרחים מקומיים נהרגו בידי פרטיזנים סובייטים. מסתיו 1943, לאחר טבח נאליבוקי, נוצרה עוינות בין הפרטיזנים הפולנים והסובייטים.
ביוני 1943 שוחררה העיר איוויינייץ לזמן קצר מידי הנאצים על ידי פרטיזנים של "צבא הבית הפולני", שנתמכו על ידי פרטיזנים סובייטים. בפעולת הנקמה הנאצית בתגובה (מבצע הרמן), ביולי 1943, פעלו כ-52,000 חיילים שהרסו את רוב היישובים והיערות באזור. מאות אלפי מקומיים נהרגו או גורשו לגרמניה לעבודות כפייה. מבצע הרמן היה ממוקד בהתנגדות הקתולית, ונזירים פרנציסקנים (שהפכו לקדושים על ידי האפיפיור יוחנן פאולוס השני בשנת 1999) עונו למוות בידי הנאצים. רוב הפרטיזנים הצליחו להימלט מן המצור הנאצי.
יהודים

הקהילה היהודית לשעבר ביער נאליבוקי ידועה בכמה נציגים מפורסמים המגיעים מהאזור. שמעון פרס נולד בשנת 1923 בווישנבה. מייסד אגודת ישראל, יצחק אייזיק הלוי, נולד באיוויינייץ (איבניץ). רבנים מפורסמים רבים הוכשרו בישיבת וולוז'ין, שנוסדה בשנת 1803 על ידי רבי חיים מוולוז'ין (חיים בן יצחק). מנהיגים יהודיים בולטים אחרים שנולדו באזור הם נחום גולדמן, מייסד ונשיא הקונגרס היהודי העולמי, ומאיר ברלין (בר-אילן), הרב האורתודוקסי ומנהיג הציונות הדתית, תנועת המזרחי.
ראו גם

התנגדות (סרט)
הערות שוליים

↑  Dagnoslaw Demski, NALIBOKI I PUSZCZA NALIBOCKA — ZARYS DZIEJÓW I PROBLEMATYKI,
| --- | --- |
בקרת זהויות :  GND: 4331304-8  VIAF: 315135310   WorldCat (עם VIAF): 315135310
יחידת הפצה

בבוטניקה, יחידת תפוצה (באנגלית: Propagule) היא כל חלקי הצמח, שבאמצעותם הוא מפיץ את צאצאיו מצמח האם והלאה.  יחידת תפוצה יכולה להיות זרע (למשל של פרג), חלק של פרי (פרסת-סוס), פרי (חמנית), ענף (כנפן) ולעיתים אפילו כל הצמח, כמו במקרה של צמחי גלגל (עכובית הגלגל).
ראו גם

הפצת זרעים
ערך זה הוא קצרמרבנושא בוטניקה. אתם מוזמנים לתרום לוויקיפדיה ו.
יחסי צ'אד–צ'ילה

| יחסי צ'אד–צ'ילה |
| --- | --- |
צ'אד: צ'ילה


צ'אד: צ'ילה
שטח (בקילומטר רבוע)
1,284,000: 756,102
אוכלוסייה
20,474,457: 19,788,712
תמ"ג (במיליוני דולרים)
13,149: 335,533
תמ"ג לנפש (בדולרים)
642: 16,956
משטר
רפובליקה: רפובליקה דמוקרטית

יחסי צ'אד–צ'ילה הם היחסים הדיפלומטיים הרשמיים שבין רפובליקת צ'אד לבין הרפובליקה של צ'ילה.